# Qärson (provin)

|  |
| --- |
| **Qärson**
Херсон |
|

|  |  |
| --- | --- |
| StänStän | SkötSköt |

 |
| Topam in Lukrayän. |
| **Provin Lukrayäna** |
| Cifazif | Kherson[\*] |
| Lödanef | 1,001,598 |
| Surfät | 28,461 kvadamilmet |
| ISO 3166-2 | UA-65 |
| Resodatoped |  |

**Provin: ‚Qärson’** (*Lukrayänapüko:* ‚Херсонська область’) ü **‚Qärsonjcüna’** (‚Херсонщина’) binon bal provinas teldegfol Lukrayäna. Topon in sulüda⸗Lukrayän pö flans bofik flumeda: ‚Dnipro’, nolüdü el ‚Krüm’. Sürfat onik binon kvadamilmets 28·461. Ma täxet yela: 2022 ‹ lödanef onik äbinädon me mens 1·001·598. Cifazif provina binon ‚Qärson’, topöl len vesüdajol ela ‚Dnipro’.

## Jenotem

Ün 1802 provin: ‚Qärson’ ‹ päfunon as ‚gubärniya’ (= provin) lampöräna Rusänik; bü yel et äbinädon lü provin: ‚Nikolayäv’ (Rus.) ü ‚Mükolayiv’ (Lukr.). Pos volakrig balid äbinon provin Pöparepüblika Lukrayänik ä poso Sovyätarepüblika sogädimik Lukrayänik.

Provin ‚Qärson’ pävotanemon ad provin: ‚Mükolayiv’ ‹ in 2021 ed pälüükon lü provin: ‚Odässa’ ün 1922. Ün degyel telid provin: ‚Odässa’ pädilön ini els ‚okruhy’ mäl.

Pos volakrig telid, tü del 1944 mäzul 30id, el provin: ‚Qärson’ ‹ pävotafünon as provin (‚oblast’) sovyätarepüblika: Lukrayän. In el ‚referendum’ tü 1991, dekula 1id 90,13% belödanas provina ävögodon pro nesekid Lukrayäna.

Sekü nüdrän Rusäna ini Lukrayän ün 2022 milit Rusänik äkoupon mödadili provina. De setula, d. 23id jü 27id koupans änoganükons eli ‚referendum’ negitöfik tefü „nesekid de Lukrayän e nüükam posik ini Fed Rusänik”. Tü del 29id setula Rusän calöfiko älobülon nesekida ela ‚Qärson’ e poso mö del bal presidal Rusänik: ‚Putin’ ‹ ädispenon dalebüdi tefü lüükam ona lü Rusän, do Rusän no äbemaston ziläki lölöfik ona. Tü del 9id novula zif: ‚Qärson’ ‹ e ziläk züik pälibükons fa milit Lukrayänik, ab nedetajol äblebon ön koup Rusäna.

## Lödanef

Ün yel: 2001 ‹ lödanef provina: ‚Qärson’ ‹ äbinädon me mens 1172,7 mils, vü kels 82,0% äbinons Lukrayänans, 14,1% Rusänans, 0,7% Vieta⸗Rusänans, 0,5% tatarans, 0,4% Armenänans, 0,4% Moldavänans, 0,3% Turkänans e 0,2% tatarans di ‚Krüm’.

Ün yel ot 73,2% belödanas älabon Ukrayänapüki as motapük, 24,9% Rusänapüki, e 1,8% püki votik.

## Zifs in provin: ‚Qärson’

In provin: ‚Qärson’ ‹ zifs zül topons, sevabo:

| Sköt | Stän | Nem | Lödanef (2020) | Fünayel | Magod |
| --- | --- | --- | --- | --- | --- |
|  Sköt ela ,Qärson’ | Stän ela ,Qärson’ | **Qärson** (Херсон) | 286·958 | 1778 | *Konsälöp vönädik.* |
|  Sköt ela ,Nova Kaqovka’ | Stän ela ,Nova Kaqovka’ | **Nova Kaqovka** (Нова Каховка) | 45·422 | 28 febul 1952 |  |
|  Sköt ela ,Kaqovka’ | Stän ela ,Kaqovka’ | **Kaqovka** (Каховка) | 35·795 | 1791 | *Magot hiela ‚M.F. Frunse’.* |
|  Sköt ela ,Oläjkü’ |  | **Oläjkü** (Олешки, Алёшки) | 24·520 |  | *Piad zänik.* |
|  Sköt ela ,Henicäsk’ | Stän ela ,Henicäsk’ | **Henicäsk** (Генічеськ) | 19·424 | 1784 | *Mel di ‚Azov’.* |
|  Sköt ela ,Skadovsk’ | Stän ela ,Skadovsk’ | **Skadovsk** (Скадовськ) | 17·640 | 1894 |  |
|  Sköt ela ,Hola Prüstan’ | Stän ela ,Hola Prüstan’ | **Hola Prüstan** (Гола Пристань) | 13·971 | 1786 |  |
|  Sköt ela ,Berüslav’ | Stän ela ,Berüslav’ | **Berüslav** (Берислав) | 12·250 | 1784 | *Glüg stimü nügol saludik.* |
|  Sköt ela ,Tavriysk’ | Stän ela ,Tavriysk’ | **Tavriysk** (Таврійськ) | 10·360 | 1983 |  |

## Noets